Մարկ Առնոլդ

Մարկ Առնոլդ (, ), հարավաֆրիկացի ֆուտբոլիստ, որը հանդես է եկել կիսապաշտպանի դիրքում։ Ներկայում «Այնտրախտ» (Բրաույնշվեյգ) ակումբի մարզական տնօրենն է։

Ակումբային կարիերա 
Առնոլդն իր կարիերան սկսել է գերմանական «Շտուտգարտ Կիկերս» և «Ֆրեբուրգեր» ակումբներում, ապա 1993-1994 թվականների նա խաղացել է «Ուլմ 1846» ակումբում։

Բորուսիա Դորտմունդ 
1994/95 մրցաշրջանում նա միացել է Դորտմունդի «Բորուսիային»։ «Բորուսիա» ակումբում նրա առաջին ելույթը տեղի է ունեցել 1994 թվականի հոկտեմբերի 18-ին ՈՒԵՖԱ-ի գավաթի խաղարկությունում՝ «Սլովան» (Բրատիսլավա) ակումբի դեմ խաղում։ Բեռլինի Բունդեսլիգայում Առնոլդն իր նորամուտը կատարել է նույն տարվա հոկտեմբերի 29-ին «Դինամո» (Դրեզդեն) ակումբի դեմ խաղում։ 1994/95 մրցաշրջանում Առնոլդը «Բորուսիա» ակումբի հետ միասին դարձել է Գերմանիայի չեմպիոն, որից հետո տեղափոխվեց Բեռլինի «Հերթա» ակումբ։

Հերթա 
Առնոլդն իր նորամուտը մայրաքաղաքի ակումբում նշել է 1996 թվականի մարտի 8-ին «Կարլ Ցեյս» ակումբի դեմ խաղում։ Երկրորդ Բունդեսլիգայում անցկացրած երկու մրցաշրջանից հետո թիմը 1996/97 մրցաշրջանում անցել է Բունդեսլիգա. այդ ժամանակ Առնոլդը մասնակցել է 26 խաղի և խփել երկու գոլ։

Հետագա տարիներ և կարիերայի ավարտ 
1998 թվականին նա տեղափոխվել է «Կարլսրուե», որտեղ նա իր նորամուտը կատարել է 1999 թվականի փետրվարի 26-ին «Մայնց 05» ակումբի դեմ խաղում։

2000 թվականի սեպտեմբերի 29-ին նա կատարել է իր նորամուտը «Ռոտ-Վայսսի» կազմում՝ մասնակցելով «Դույսբուրգի» դեմ խաղին։

2003 թվականի օգոստոսի 3-ին նա իր նորամուտն է կատարել «Այնտրախտ» ակումբի կազմում՝ մասնակցելով Տարածաշրջանային լիգայում շրջանակներում անցկացվող «Դինամո» (Դրեզդեն) ակումբի դեմ խաղին։

Առնոլդը՝ որպես ֆուտբոլիստ, իր վերջին խաղն անցկացրել է «Հեսսե Կասսել» ակումբի կազմում 2007 թվականի հունիսի 2-ին ընդդեմ «Մյունխեն-1860» ակումբի։

Վիճակագրություն

Կարիերան հավաքականում 
1998 թվականին Առնոլդը դիտարկվել է որպես Հարավային Աֆրիկայի ազգային հավաքականի խաղացողի թեկնածու՝ մասնակցելու 1998 թվականին Ֆրանսիայում անցկացվելիք Աշխարհի գավաթի խաղարկությանը, սակայն վերջնական հայտացուցակում չի ընդգրկվել։

Կարիերան ավարտելուց հետո 
2007 թվականին՝ որպես խաղացող իր կարիերան ավարտելուց հետո, Առնոլդն սկսել է աշխատել ակումբի կառավարման ոլորտում։ 2007/08 մրցաշրջանում նա որպես սպորտային տնօրեն աշխատել է «Հեսսե Կասել» ակումբում, որտեղ նախորդ մրցաշրջանի ավարտին նա ավարտել էր իր կարիերան։ 2008/09 մրցաշրջանում Առնոլդը նշանակվել է Երրորդ Լիգայի «Այնտրախտ» (Բրաունշվայգ) ակումբի տնօրեն, որն այդ ժամանակ լուրջ ֆինանսական դժվարություններ ուներ։ Առնոլդը և ակումբի գլխավոր մարզիչ Թորստեն Լիբերկնեխտը կարողացել են զգալիորեն պակասեցնել ակումբի պարտքերը և բարելավել թիմի խաղը՝ խաղադրույք կատարելով ցածր դիվիզիոնների տաղանդավոր խաղացողների վրա, որոնք ակումբ են եկել անվճար։ Առնոլդի աշխատանքի ընթացքում «Այնտրախտ» ակումբը 2011 թվականին
անցել է Երկրորդ Բունդեսլիգա, իսկ 2013 թվականին՝ Բունդեսլիգա։

Ձեռքբերումներ 
 Գերմանիայի չեմպիոն – 1994/95

Ծանոթագրություններ

Արտաքին հղումներ 
 

Ֆուտբոլի կիսապաշտպաններ
Հարավաֆրիկացի ֆուտբոլիստներ
Բորուսիա Դորտմունդի ֆուտբոլիստներ
Բունդեսլիգայի ֆուտբոլիստներ